
1. Mērķis un uzdevumi: Noskaidrot spēcīgākās komandas un labākos florbola spēlētājus turnīrā. Rast iespēju iedzīvotājiem lietderīgi pavadīt brīvo laiku.
2. Laiks un vieta: “Florbola turnīrs Vītiņos” norisināsies: 2025. gada 19. janvārī, sacensību sākums plkst. 11.00, Vītiņu sporta centrā, Dārza ielā 10, Vītiņu pagasts, Dobeles novads.
 3. Vadība: . Dobeles novada Sporta pārvalde organizē. Par sacensību tiešo vadību un organizatoriskajiem jautājumiem atbild Guntis Strazdiņš e-pasts: guntis.strazdins@dobele.lv, tel.: 29101146. 
4. Dalībnieki: Dalība sacensībās ir bez maksas.  Piedalīties var ikviens florbola cienītājs, amatieris, kas nespēlē kāda no florbola līgām. Spēle norit formātā 3 pret 3 (bez vārtsarga), komandā ne vairāk kā 4 dalībnieki. Spēlētājiem jābūt sasniegušiem 15 gadu vecumu. Komanda var startēt gan jaunieši, gan jaunietes, gan mix sastāvā. Komandām jāpiesakās līdz 2025. gada 16. janvārim. Ierodoties uz sacensībām komanda aizpilda pieteikuma veidlapu (pielikums nr.1) un iesniedz 30 minūtes pirms turnīra sākuma, parakstoties par to, ka spēlētājs pats atbild par savu veselības stāvokli, ka nav iebildumu pret fotogrāfiju publicēšanu interneta vietnēs un sociālajos tīklos.
5. Sacensību kārtība: Sacensību sākums plkst.11.00 (reģistrēšanās līdz plkst. 11.30). Ierodoties uz sacensībām komanda aizpilda pieteikuma veidlapu (pielikums nr.1) un iesniedz 30 minūtes pirms turnīra sākuma, parakstoties par to, ka spēlētājs pats atbild par savu veselības stāvokli, ka nav iebildumu pret fotogrāfiju publicēšanu interneta vietnēs un sociālajos tīklos. Nolikumā neatrunātos jautājumus un konfliktsituācijas risina galvenais tiesnesis. Izspēles kārtība tiek noteikta atkarībā no pieteikto komandu skaita.  Ja turnīrā pieteikušos komandu skaits ir līdz 5 komandām (ieskaitot), tad komandas spēlē katra ar katru, bet ja ir 6 komandas un vairāk, tad spēlē 2 apakšgrupās, no katras apakšgrupas 2 labākās komandas spēlē pusfināla spēles A1-B2 un B1-A2, Spēles ilgums tiks noteikts pirms spēļu izlozes, atkarībā no pieteikto komandu skaita. Ja laukuma vai noraidītais spēlētājs rupji pārkāpj disciplīnas noteikumus un traucē spēli, turnīra rīkotāji un tiesneši ir tiesīgi spēlētāju diskvalificēt uz visu turnīra laiku. Ja spēlētājs vienā spēlē saņem divas dzeltenās kartiņas, tad viņam jāizlaiž viena spēle. Ja spēlētājs vienā spēlē saņem sarkano kartiņu, tad viņam jāizlaiž divas spēles. Starpgadījumu un pārkāpumu gadījumā, organizatori ir tiesīgi pieņemt lēmumu par sankciju piemērošanu pret attiecīgo komandu vai dalībnieku. Spēles tiesās pašas komandas, kuras spēlē, tāpēc būs jāievēro godīgas spēles princips. Jebkurš spēles tiesneša lēmums spēles laikā ir galīgs un neapstrīdams. Turnīra organizatoram un turnīra galvenajam tiesnesim ir tiesības nepielaist pie spēles un/vai neļaut turpināt piedalīties turnīrā komandai vai spēlētājam, ja rodas aizdomas, ka spēlētājs ir sagrozījis datus pieteikumā, spēlētājs uzdodas par citu personu, spēlētājs vai komanda neievēro turnīra noteikumus, spēlētājs vai komanda veic negodīgas darbības vai atklājas kādi maldinoši apstākļi, spēlētājs atrodas alkohola vai apreibinošo vielu ietekmē. Komandas pārstāvis ir atbildīgs par kārtību spēles vietā. Pārkāpumu vai bojājuma gadījumā vainīgā komanda sedz visus radušos finansiālos zaudējumus.
6. Punktu skaitīšanas sistēma: Lai noteiktu turnīra uzvarētājus, komandām tiek piešķirti punkti: par uzvaru spēlē - 3 punkti;  par spēles zaudējumu, vai neierašanos uz spēli - 0 punktu un tehniskais zaudējums (0:5).  Ja divām komandām ir vienāds punktu skaits, tad vietas tiek noteiktas pēc komandu savstarpējo spēļu rezultātiem.  Ja trīs vai vairāk komandām ir vienāds punktu skaits, tad augstāku vietu izcīna komanda, kura (apakš)grupā kopumā ieguvusi vairāk punktus. Ja iepriekšminētie rādītāji ir identiski, tad komandu vietu nosaka pēc trīs soda metienu izpildes. Komandai tiek piešķirta uzvara, ja pretinieka komanda bez pamatota iemesla desmit minūšu laikā neierodas uz spēli.
7. Spēles noteikumi: Par tīšiem, smagiem noteikumu pārkāpumiem un neētisku rīcību laukumā, tiek nozīmēts soda metiens (soda metienu izpilda spēlētājs pret kuru izdarīts pārkāpums). Soda sitienu var izpildīt uzreiz pa vārtiem, bez cita spēlētāja līdzdalības. Soda sitienu izpilda jebkurā laukuma vietā, bet ne tuvāk kā 5 m no vārtiem. Izpildot iemetienu un izspēli, bumbiņai vispirms ir jāpieskaras kāda cita spēlētāja nūjai un tikai tad var izpildīt metienu vārtos Izspēle tiek izpildīta no laukuma centra (pēc vārtu gūšanas), Pie visām standartsituācijām pretiniekam jāatrodas 3 m attālumā no bumbiņas, ieskaitot nūju. 
Florbola noteikumi nepieļauj: 
* Sist bumbiņu ar nūju vai kāju augstāk par ceļgalu.
* Turēt, kavēt, klupināt pretinieku.
* Sist, bloķēt, pacelt vai spert pretinieka nūju.
* Spert bumbiņu divas reizes pēc kārtas.
* Saņemot bumbiņu, atsist to ar roku vai galvu.
* Bloķēt pretējās komandas spēlētāju, kurš mēģina iegūt bumbiņu.
* Atrasties vārtu laukumā.
* Tīšām izgrūstīt vārtus.
8. Apbalvošana: 1.-3. vietas ieguvēji tiks apbalvoti ar medaļām un atbalstītāju sarūpētām balvām.
9. Citi noteikumi: Organizatori neuzņemas atbildību par personai nodarītajiem materiālajiem un fiziskajiem zaudējumiem un traumām sacensībās un pēc sacensībām. Nolikums ir jāpārzina katram dalībniekam un tā nezināšana neatbrīvo no tajā atrunāto noteikumu izpildes.

Sporta pasākumu organizators                                                                                 G.Strazdiņš




Pielikums Nr.1

PIETEIKUMS


Florbola turnīrs Vītiņos 2025


KOMANDA:_____________________

KOMANDAS PĀRSTĀVIS (vārds, uzvārds, telefons, e-pasts):

___________________________________________________________



KOMANDAS SPĒLĒTĀJU SARAKSTS

	N.p.k.
	Vārds, Uzvārds
	Personas koda pirmā daļa
	Atbilstība nolikuma 5.p.
	Paraksts par veselības stāvokli

KOMANDAS TRENERIS/PĀRSTĀVIS:___________________ (Vārds, Uzvārds, paraksts)



